CELEX: 32016L0011
Language: et
Date: 2016-01-05 00:00:00
Title: Komisjoni rakendusdirektiiv (EL) 2016/11, 5. jaanuar 2016, millega muudetakse nõukogu direktiivi 2002/57/EÜ (õli- ja kiutaimede seemne turustamise kohta) II lisa (EMPs kohaldatav tekst)

6.1.2016   
            
            
               ET
            
            
               Euroopa Liidu Teataja
            
            
               L 3/48
            
         KOMISJONI RAKENDUSDIREKTIIV (EL) 2016/11,
   5. jaanuar 2016,
   millega muudetakse nõukogu direktiivi 2002/57/EÜ (õli- ja kiutaimede seemne turustamise kohta) II lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 13. juuni 2002. aasta direktiivi 2002/57/EÜ õli- ja kiutaimede seemne turustamise kohta, (1) eriti selle artiklit 24,
   ning arvestades järgmist:
   
               (1)
            
            
               Direktiivi 2002/57/EÜ II lisa I jao punkti 2 alapunktis b on sätestatud rapsi hübriidide seemne minimaalne sordipuhtus.
            
         
               (2)
            
            
               Praegu kehtiv sordipuhtuse standard (90 %), mida kohaldatakse nii suvi- kui ka talirapsi hübriidide puhul, ei ole enam kooskõlas suvirapsiseemne tootmise tehnilise eripära ega piirangutega.
            
         
               (3)
            
            
               Direktiivis 2002/57/EÜ sätestatud seemnetootmise tingimused on kehtestatud Majanduskoostöö ja Arengu Organisatsiooni (OECD) rahvusvaheliselt tunnustatud kavades seemnete puhul kehtivate standardite alusel.
            
         
               (4)
            
            
               Suvirapsi seemne sordipuhtuse standardit tuleks kohandada OECD sätestatud standardi kohaselt.
            
         
               (5)
            
            
               Seepärast tuleks direktiivi 2002/57/EÜ II lisa vastavalt muuta.
            
         
               (6)
            
            
               Käesoleva direktiiviga ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2002/57/EÜ II lisa muutmine
   Direktiivi 2002/57/EÜ II lisa I jaos asendatakse punkti 2 alapunkt b järgmisega:
   
      
                  „b)
               
               
                  Seemne minimaalne sordipuhtus peab olema järgmine:
                  
                              —
                           
                           
                              eliitseeme, emataim: 99,0 %;
                           
                        
                              —
                           
                           
                              eliitseeme, isataim: 99,9 %;
                           
                        
                              —
                           
                           
                              talirapsisortide sertifitseeritud seeme: 90,0 %;
                           
                        
                              —
                           
                           
                              suvirapsisortide sertifitseeritud seeme: 85,0 %.”
                           
                        
            
   Artikkel 2
   Ülevõtmine
   1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 31. detsembriks 2016. Nad edastavad kõnealuste normide teksti viivitamata komisjonile.
   Liikmesriigid kohaldavad neid norme alates 1. jaanuarist 2017.
   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetavate põhiliste siseriiklike õigusnormide teksti.
   Artikkel 3
   Jõustumine
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Adressaadid
   Käesolev direktiiv on adresseeritud liikmesriikidele.
   
      Brüssel, 5. jaanuar 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 193, 20.7.2002, lk 74.